Ο **Τζούλιαν Μπόμπι ντε Γκουζμάν** (αγγλικά: *Julian Bobby de Guzman*) (25 Μαρτίου 1981, Τορόντο) είναι Καναδός πρώην ποδοσφαιριστής και προπονητής ποδοσφαίρου και νυν εκτελεστικός διευθυντής. Σήμερα είναι ο πρόεδρος και συνιδιοκτήτης της 1812 ΦΚ Μπαριέ.

Ο Ντε Γκουζμάν ήταν ο πρώτος Καναδός που έπαιξε στην Πριμέρα Ντιβισιόν. Όσο έπαιζε στην Ισπανία, ψηφίστηκε ως ο Παίκτης της Χρονιάς 2007-08 της Ντεπορτίβο Λα Κορούνια.

Ο Ντε Γκουζμάν έλαβε το βραβείο του Καναδού Παίκτη της Χρονιάς το 2008, και το 2007 έγινε μόλις ο δεύτερος Καναδός διεθνής που έλαβε το βραβείο του Πολυτιμότερου Παίκτη του ΚΟΝΚΑΚΑΦ Γκολντ Καπ. Μέχρι σήμερα είναι ο πρώτος σε συμμετοχές για την Εθνική Καναδά, ρεκόρ που κατέχει από το Νοέμβριο του 2015, όταν ξεπέρασε το προηγούμενο ρεκόρ των 84 συμμετοχών του Πολ Σταλτέρι. Από το 2013 έως το 2016, ήταν ο αρχηγός της Εθνικής Καναδά.

Σταδιοδρομία ως ποδοσφαιριστής
------------------------------

### Ευρώπη

Ο Ντε Γκουζμάν ανακαλύφθηκε από εκπροσώπους της Ολυμπίκ Μαρσέιγ ενώ έπαιζε για το ποδοσφαιρικό σύλλογο νέων του Βόρειου Σκάρμπορο στο Τορόντο. Αφού έπαιξε με την δεύτερη ομάδα της Μαρσέιγ, ο Ντε Γκουζμάν στη συνέχεια μετακινήθηκε στην 1. ΦΚ Σααρμπρύκεν της 2. Μπούντεσλιγκα, όπου τη σεζόν 2000–01 έκανε δύο εμφανίσεις και τη σεζόν 2001–02 έκανε 19 εμφανίσεις, στις οποίες δεν σημείωσε γκολ.

Το 2002, εντάχθηκε στην πρόσφατα προβιβασμένη Αννόβερο 96 και έγινε ο τρίτος Καναδός που έπαιξε στη Μπούντεσλιγκα. Έκανε 20 εμφανίσεις κατά τη διάρκεια της σεζόν 2002–03 και 32 εμφανίσεις τόσο τη σεζόν 2003–04 όσο και τη σεζόν 2004–05.

Το συμβόλαιο του Ντε Γκουζμάν με το Αννόβερο έληξε το 2005, επιτρέποντάς του να μετακομίσει σε οποιαδήποτε ομάδα με ελεύθερη μεταγραφή. Συνδέθηκε σε μεγάλο βαθμό με τη μετακόμιση στη Τότεναμ, όπου θα έβρισκε τον αρχηγό του Καναδά, Πολ Σταλτέρι. Αποφάσισε να μην μετακομίσει στο Λονδίνο λόγω του βάθους στο κέντρο της μεσαίας γραμμής και αντίθετα επέλεξε να ενταχθεί στη Ντεπορτίβο δε Λα Κορούνια, όπου έγινε ο πρώτος Καναδός που έπαιξε στην Πριμέρα Ντιβισιόν. Αφού έπαιξε πρωταγωνιστικό ρόλο στην αξιοσημείωτη ανάκαμψη του συλλόγου τη σεζόν 2007-2008 για να αποφύγει τον υποβιβασμό και να κερδίσει μια θέση στο Κύπελλο ΟΥΕΦΑ, ο Ντε Γκουζμάν ανακηρύχθηκε Παίκτης της Χρονιάς της ομάδας. Σε 95 εμφανίσεις σημείωσε ένα γκολ. Το μοναδικό του γκολ με τη Ντεπορτίβο ήρθε το 2005 εναντίον της Ρεάλ Μαδρίτης. Το συμβόλαιό του με τη Ντεπορτίβο έληξε το καλοκαίρι του 2009.

### Τορόντο ΦΚ

Τον Σεπτέμβριο του 2009 επιτεύχθηκε συμφωνία με την Τορόντο ΦΚ για να υπογράψει ο Ντε Γκουζμάν ως καθορισμένος παίκτης, και έγινε ο πρώτος Καναδός Καθορισμένος Παίκτης στην ιστορία του πρωταθλήματος. Το συμβόλαιό του άξιζε 1.910.746 δολάρια ετησίως. Ο Ντε Γκουζμάν υπέγραψε τριετές συμβόλαιο για να παίξει στη Μέιτζορ Λιγκ Σόκερ. Ο Ντε Γκουζμάν έκανε το ντεμπούτο του για την ομάδα στον εκτός έδρας αγώνα εναντίον της Λος Άντζελες Γκάλαξι στις 19 Σεπτεμβρίου 2009. Τελείωσε τη σεζόν 2009 με πέντε εμφανίσεις. Ο Ντε Γκουζμάν μπόρεσε να πείσει τον πρώην συμπαίκτη του στη Ντεπορτίβο και φίλο του, Μίστα, να ενταχθεί στην Τορόντο τον Ιούλιο του 2010. Ο Ντε Γκουζμάν επικρίθηκε έντονα για τις ασυνεπείς επιδόσεις του ως καθορισμένος παίκτης τη σεζόν 2010, κάνοντας 36 εμφανίσεις σε όλες τις διοργανώσεις. Πολύ αμφιβολία υπήρξε για το μέλλον του Ντε Γκουζμάν στην ομάδα στις 23 Νοεμβρίου, όταν ο σύλλογος απέτυχε να τον προστατεύσει για το MLS Νταφτ Επέκτασης 2010, που σήμαινε ότι οι Βανκούβερ Γουάιτκαπς ΦΚ ή οι Πόρτλαντ Τίμπερς θα μπορούσαν να τον επιλέξουν αν ήταν πρόθυμοι να δώσουν μισθό για έναν Καθορισμένο Παίκτη. Ωστόσο, ήταν ανέγγιχτος μέχρι τον έκτο γύρο όταν οι Γουάικαπς επέλεξαν τον Ο'Μπράιαν Γουάιτ, κάτι που επέτρεψε στην Τορόντο να προστατεύσει έναν παίκτη για τους υπόλοιπους τέσσερις γύρους, για τους οποίους προστάτευσε τον Ντε Γκουζμάν. Στις 5 Ιανουαρίου 2011, ο Ντε Γκουζμάν αποκάλυψε ότι θα υποβληθεί σε χειρουργική επέμβαση στο γόνατο για να επιδιορθώσει ένα σχισμένο μηνίσκο που θα μπορούσε να δυσκολέψει την απόδοσή του για το τελευταίο τρίμηνο της σεζόν.

Τον Ιανουάριο του 2011, η Τορόντο προσέλαβε τον Άρον Βίντερ ως επικεφαλή προπονητή του συλλόγου για να φέρει ένα νέο στυλ ποδοσφαίρου κατοχής, όπου πολλοί ειδήμονες πίστευαν ότι αυτό το νέο στυλ θα ωφελούσε τις ικανότητες του Ντε Γκουζμάν και θα του επέτρεπε να πετύχει στο MLS. Δέκα ημέρες πριν ξεκινήσει η νέα σεζόν, αποκαλύφθηκε ότι ο Ντε Γκουζμάν θα απουσιάσει από τον πρώτο αγώνα εναντίον της Βανκούβερ και πιθανώς από μερικούς ακόμη, επειδή ο Βίντερ δεν ήθελε να επιδεινώσει την πρόσφατη επιτυχημένη χειρουργική επέμβαση. Ο Ντε Γκουζμάν σημείωσε το πρώτο του γκολ για τη Τορόντο στην εκτός έδρας νίκη με 2-0 επί της Τάουρο Φ.Κ. για το ΚΟΝΚΑΚΑΦ Τσάμπιονς Λιγκ στις 18 Αυγούστου 2011.

### ΦΚ Ντάλας

Στις 13 Ιουλίου 2012, ο Ντε Γκουζμάν ανταλλάχθηκε στην ΦΚ Ντάλας για τον επιθετικό Άντριου Γουίντεμαν. Ο Ντε Γκουζμάν έκανε το ντεμπούτο του για την ομάδα στην εκτός έδρας ήττα με 2-1 εναντίον της Σαν Χοσέ Έρθκουεϊκς στις 18 Ιουλίου. Ο Ντε Γκουζμάν σημείωσε το μοναδικό του γκολ για τη Ντάλας στις 15 Σεπτεμβρίου εναντίον της Βανκούβερ Γουάιτκαπς, ένα βολέ με το αριστερό πόδι από τις 20 υάρδες, στο έκτο λεπτό των καθυστερήσεων του δευτέρου ημιχρόνου.

Ο Ντε Γκουζμάν παρέμεινε με τη Ντάλας μέχρι το τέλος της σεζόν 2012. Το συμβόλαιό του έληξε μετά το 2012 και ο σύλλογος τον έκανε διαθέσιμο για το MLS Ντραφτ Επανεισόδου 2012 τον Δεκέμβριο του 2012. Ο Ντε Γκουζμάν έγινε ελεύθερος παίκτης αφού δεν επιλέχθηκε σε κάποιον από τους δύο γύρους του ντραφτ.

### Γιαν Ρέγκενσμπουργκ

Την τελευταία ημέρα της χειμερινής μεταγραφικής περιόδου της σεζόν 2012–13, ο Ντε Γκουζμάν εντάχθηκε στην Γιαν Ρέγκενσμπουργκ. Έκανε το ντεμπούτο του για την ομάδα στις 3 Φεβρουαρίου, παίζοντας και στα 90 λεπτά της ήττας με 1-5 εναντίον της Χέρτα Βερολίνου. Στο τέλος της σεζόν η Γιαν Ρέγκενσμπουργκ υποβιβάστηκε από την 2. Μπούντεσλιγκα. Όταν ο Ντε Γκουζμάν υπέγραψε τον Ιανουάριο, είχε μια ρήτρα ότι αν η ομάδα υποβιβαζόταν θα γινόταν αυτόματα ελεύθερος παίκτης. Είχε 15 εμφανίσεις για το σύλλογο.

### Skoda Ξάνθη

Μετά το ΚΟΝΚΑΚΑΦ Γκολντ Καπ 2013 στα τέλη Ιουλίου, ο Ντε Γκουζμάν υπέγραψε με τη Skoda Ξάνθη. Το ντεμπούτο του ήρθε σε έναν αγώνα για τον τρίτο γύρο του Γιουρόπα Λιγκ εναντίον της Σταντάρ Λιέγης την 1η Αυγούστου. Σκόραρε στον δεύτερο αγώνα της σειράς στις 8 Αυγούστου, αλλά η Skoda Ξάνθη έχασε με συνολικό σκορ 4-2. Έκανε το ντεμπούτο του στη Σούπερ Λιγκ στις 17 Αυγούστου, στην ήττα με 3-0 από τον ΠΑΟΚ. Αφού έληξε το συμβόλαιό του, έψαξε μία ομάδα εντός ή κοντά στη Γερμανία, για να είναι πιο κοντά στην οικογένειά του, χωρίς άμεση επιτυχία.

### Οτάβα Φιούρι

Μετά από αρκετούς μήνες χωρίς ομάδα, φημολογήθηκε ότι θα υπέγραφε με το Κολούμπους Κρου ΣΚ μετά από μια περίοδο προπόνησης με την ομάδα του MLS, ωστόσο μια εβδομάδα αργότερα ο Ντε Γκουζμάν υπέγραψε με την Οτάβα Φιούρι της Νορθ Αμέρικαν Σόκερ Λιγκ στις 27 Μαρτίου 2015. Έκανε το ντεμπούτο του στις 4 Απριλίου εναντίον της Καρολάινα ΡέιλΧοκς.

Στις 16 Δεκεμβρίου 2015, ο Ντε Γκουζμάν υπέγραψε ξανά με την Οτάβα Φιούρι για τη σεζόν 2016. Στη συνέχεια, ορίστηκε αρχηγός του συλλόγου στις 9 Μαρτίου 2016.

Εθνική ομάδα
------------

Ο Ντε Γκουζμάν σε αγώνα εναντίον του Ισημερινού την 1η Ιουνίου 2011.
Ο Ντε Γκουζμάν έπαιξε στο Παγκόσμιο Πρωτάθλημα Νέων 2001 στην Αργεντινή, μαζί με τους Ατίμπα Χάτσινσον και Μάικλ Κλουκόφσκι.

Έκανε το ντεμπούτο για τον Καναδά σε έναν αγώνα του CONCACAF Γκολτν Καπ τον Ιανουάριο του 2002 ενάντια στη Μαρτινίκα. Μέχρι τον Ιούλιο του 2015, είχε συνολικά 82 συμμετοχές και 4 γκολ. Έχει εκπροσωπήσει τον Καναδά σε 22 των προκριματικών για το Παγκόσμιο Κύπελλο.

Στον εναρκτήριο αγώνα του Καναδά στο ΚΟΝΚΑΚΑΦ Γκολντ Καπ 2007, ο Ντε Γκουζμάν σκόραρε δύο φορές στη νλικη με 2-1 επί της Κόστα Ρίκα. Μετά την ολοκλήρωση της διοργάνωσης, ο Ντε Γκουζμάν ονομάστηκε ο Πολυτιμότερος Παίκτης της διοργάνωσης.

Ο Ντε Γκουζμάν επιλέχθηκε επίσης στο ρόστερ των 23 ατόμων για το ΚΟΝΚΑΚΑΦ Γκολντ Καπ 2009, όπου ο Καναδάς βγήκε πρώτος στον Α΄ Όμιλο με επτά βαθμούς, προτού αποκλειστεί από την Ονδούρα στα προημιτελικά. Στη συνέχεια, ονομάστηκε στην Ομάδα της Διοργάνωσης, μαζί με τον Καναδό Μάικλ Κλουκόφσκι, όπου ήταν η δεύτερη συνεχόμενη φορά που έλαβε αυτή τη βράβευση.

Την 1η Ιουνίου 2011, στα τελευταία λεπτά ενός φιλικού εναντίον του Ισημερινού όπου ο Καναδάς έχανε με 2-1, ο Ντε Γκουζμάν έπαιξε ένα έξυπνο αλλά αμφιλεγόμενο γρήγορο ελεύθερο λάκτισμα λίγο έξω από τη μεγάλη περιοχή στον Τόσεντ Ρίκετς, ο οποίος σημείωσε το πρώτο διεθνές γκολ του που οδήγησε σε μια κερδισμένη ισοπαλία. Ο Ντε Γκουζμάν κέρδισε την πεντηκοστή συμμετοχή του καπάκι για τον Καναδά στις 7 Οκτωβρίου 2011, σε μια νίκη με 7-0 επί της Αγίας Λουκίας σε έναν αγώνα για τα προκριματικά του Παγκοσμίου Κυπέλλου 2014.

Στις 17 Νοεμβρίου 2015, ο Ντε Γκουζμάν έπαιξε για τον Καναδά εναντίον του Ελ Σαλβαδόρ σε έναν προκριματικό αγώνα για το Παγκόσμίιο Κύπελλο του 2018 και ξεπέρασε τον Πολ Σταλτέρι ως τον παίκτη με τις περισσότερες συμμετοχές στην ιστορία για τον Καναδά, κερδίζοντας την 85η συμμετοχή του.

Σταδιοδρομία ως προπονητής και εκτελεστικός διευθυντής
------------------------------------------------------

Στις 30 Ιανουαρίου 2017, ο Ντε Γκουζμάν ανακοίνωσε την αποχώρησή του από το ποδόσφαιρο και τη μετάβασή του σε θέση βοηθού προπονητή στην Οτάβα Φιούρι. Στις 15 Αυγούστου 2017, ο Ντε Γκουζμάν ορίστηκε προσωρινός προπονητής μέχρι το τέλος της σεζόν 2017, μετά την παραίτηση του προπονητή Πολ Ντάλγκλις.

Στις 21 Δεκεμβρίου 2017, ο Ντε Γκουζμάν προσλήφθηκε ως γενικός διευθυντής της Οτάβα Φιούρι, μαζί με τον νέο προπονητή Νίκολα Πόποβιτς. Κατείχε το ρόλο έως ότου η Φιούρι σταμάτησε να λειτουργεί στο τέλος του 2019, αφού δεν έλαβε άδεια για να παίξει στην ΓΣΛ Τσάμπιονσιπ.

Το 2020, ανακοινώθηκε ότι εντάχθηκε στο νεοσύστατο σύλλογο 1812 ΦΚ Μπαριέ, όπου θα υπηρετήσει ως πρόεδρος και συνιδιοκτήτης.

Προσωπική ζωή
-------------

Ο μικρότερος αδερφός του, Τζόναθαν ντε Γκούζμαν, είναι επίσης επαγγελματίας ποδοσφαιριστής, οποίος στο παρελθόν έχει αγωνιστεί στις Βιγιαρεάλ, Νάπολι, Σουόνσι Σίτι και Άιντραχτ Φραγκφούρτης. Έχει αγωνιστεί για την Εθνική Ολλανδίας.

Στατιστικά σταδιοδρομίας
------------------------

### Διεθνή

|  |
| --- |
| Εθνική Καναδά |
| Έτος | Συμ. | Γκολ |
| 2002 | 4 | 0 |
| 2003 | 2 | 0 |
| 2004 | 7 | 0 |
| 2005 | 2 | 0 |
| 2006 | 3 | 0 |
| 2007 | 10 | 2 |
| 2008 | 7 | 2 |
| 2009 | 7 | 0 |
| 2010 | 2 | 0 |
| 2011 | 8 | 0 |
| 2012 | 9 | 0 |
| 2013 | 8 | 0 |
| 2014 | 5 | 0 |
| 2015 | 11 | 0 |
| 2016 | 4 | 0 |
| Σύνολο | 89 | 4 |

Παραπομπές
----------

1. ↑  (πολλαπλές γλώσσες) *Transfermarkt*. 1083. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 755bf6b4.
3. 1 2  «Fury FC and CanMNT captain Julian de Guzman announces his retirement». Ottawa Fury FC. Αρχειοθετήθηκε από το πρωτότυπο στις 2 Φεβρουαρίου 2017. Ανακτήθηκε στις Ιανουαρίου 30, 2017.
4. ↑  «Community». *North Scarborough* (Τορόντο). Δεκεμβρίου 1, 2011. Αρχειοθετήθηκε από το πρωτότυπο στις Απριλίου 26, 2012.. Ανακτήθηκε στις Δεκεμβρίου 1, 2011.
5. ↑  «Julian de Guzman». *kicker.de* (στα Γερμανικά). kicker. Ανακτήθηκε στις Ιανουαρίου 31, 2017.
6. ↑  «Julian de Guzman». *kicker.de* (στα Γερμανικά). kicker. Ανακτήθηκε στις Ιανουαρίου 31, 2017.
7. ↑  «Play Bio». *Julain De Guzman Bio* (Τορόντο). Δεκεμβρίου 1, 2011. Αρχειοθετήθηκε από το πρωτότυπο στις 2017-12-01.. Ανακτήθηκε στις Δεκεμβρίου 1, 2011.
8. ↑  «Julian de Guzman». *kicker.de* (στα Γερμανικά). kicker. Ανακτήθηκε στις Ιανουαρίου 31, 2017.
9. ↑  «Julian de Guzman». *kicker.de* (στα Γερμανικά). kicker. Ανακτήθηκε στις Ιανουαρίου 31, 2017.
10. ↑  «Julian de Guzman». *kicker.de* (στα Γερμανικά). kicker. Ανακτήθηκε στις Ιανουαρίου 31, 2017.
11. ↑  «Julian de Guzman joins Deportivo». *Rogers Sportsnet* (Τορόντο). Ιουνίου 14, 2011. Αρχειοθετήθηκε από το πρωτότυπο στις 2016-01-11.. Ανακτήθηκε στις Δεκεμβρίου 7, 2011.
12. ↑  Mallet, Peter (Σεπτεμβρίου 9, 2009). «Toronto FC lands De Guzman». *The Globe and Mail* (Τορόντο). Αρχειοθετήθηκε από το πρωτότυπο στις 2009-09-11.. Ανακτήθηκε στις Σεπτεμβρίου 9, 2009.
13. ↑  «Julian De Guzmán » Club matches». World Football. Ανακτήθηκε στις Ιανουαρίου 31, 2017.
14. ↑  Wileman, Luke (Νοεμβρίου 23, 2010). «Red Reveal Unprotected Players». *Τορόντο ΦΚ* (Τορόντο). Αρχειοθετήθηκε από το πρωτότυπο στις 2015-02-05.. Ανακτήθηκε στις Νοεμβρίου 24, 2010.
15. ↑  «Expansion Draft: pick by pick». Major League Soccer. Νοεμβρίου 26, 2010. Ανακτήθηκε στις Απριλίου 15, 2011.
16. ↑  Mallett, Peter (Ιανουαρίου 5, 2011). «De Guzman sidelined with knee injury». *The Globe and Mail* (Τορόντο). Αρχειοθετήθηκε από το πρωτότυπο στις 2011-01-13.. Ανακτήθηκε στις Ιανουαρίου 15, 2011.
17. ↑  Bottjer, Steve (Ιανουαρίου 11, 2011). «De Guzman's Opportunity for Renewal». *Red Nation* (Τορόντο). Αρχειοθετήθηκε από το πρωτότυπο στις 2011-01-20.. Ανακτήθηκε στις Ιανουαρίου 15, 2011.
18. ↑  Soccer, MLS (Αυγούστου 18, 2011). «Toronto Takes Three at Tauro». *TorontoFC.ca* (Τορόντο). Αρχειοθετήθηκε από το πρωτότυπο στις 2015-02-05.. Ανακτήθηκε στις Ιουλίου 13, 2012.
19. ↑  «Toronto trade DP de Guzman to Dallas for Wiedeman». MLSsoccer.com. Ανακτήθηκε στις Ιουλίου 13, 2012.
20. ↑  Lepper, Geoff (Ιουλίου 18, 2012). «Match Recap: San Jose Earthquakes 2, FC Dallas 1». FC Dallas. Αρχειοθετήθηκε από το πρωτότυπο στις Δεκεμβρίου 22, 2012. Ανακτήθηκε στις Νοεμβρίου 14, 2012.
21. ↑  «FC Dallas dents Vancouver Whitecaps' playoff hopes with extra-time win». sports.nationalpost.com. Σεπτεμβρίου 15, 2012. Αρχειοθετήθηκε από το πρωτότυπο στις Ιανουαρίου 19, 2013. Ανακτήθηκε στις Νοεμβρίου 14, 2012.
22. ↑  «Regensburg holt de Guzman, Hendl und Koke» (στα γερμανικά). *kicker*. Ιανουαρίου 31, 2013.. Ανακτήθηκε στις Ιανουαρίου 31, 2013.
23. ↑  «Hertha eiskalt – Ronny überragt beim Jahn» (στα Γερμανικά). kicker.de. Φεβρουαρίου 3, 2013. Ανακτήθηκε στις Φεβρουαρίου 11, 2013.
24. ↑  Spratt, Jon (Μαΐου 28, 2013). «Spratt on Canada: Mixed grades for the Reds». Sportsnet.ca. Ανακτήθηκε στις Μαΐου 29, 2013.
25. ↑  «Julian de Guzman». *kicker.de* (στα Γερμανικά). kicker. Ανακτήθηκε στις Ιανουαρίου 31, 2017.
26. ↑  Schuller, Rudi (Ιουλίου 22, 2013). «Julian De Guzman signs with Skoda Xanthi». Goal.com.. Ανακτήθηκε στις Αυγούστου 4, 2013.
27. ↑  «PAOK vs. Xanthi 3–0». soccerway.. Ανακτήθηκε στις Ιουνίου 16, 2014.
28. ↑  «Canadian international Julian de Guzman puts family ahead of soccer this summer». o.canada.com. Σεπτεμβρίου 5, 2014. Αρχειοθετήθηκε από το πρωτότυπο στις 25 Απριλίου 2019. Ανακτήθηκε στις Φεβρουαρίου 6, 2015.
29. ↑  «Fury FC sign Canadian international Julian De Guzman». ottawafuryfc.com. Μαρτίου 27, 2015. Αρχειοθετήθηκε από το πρωτότυπο στις Μαρτίου 29, 2015. Ανακτήθηκε στις Μαρτίου 27, 2015.
30. ↑  «Μαρτίου Center – NASL». Απριλίου 4, 2015.
31. ↑  «Canadian Internationals Re-Sign with Fury FC». ottawafuryfc.com. Αρχειοθετήθηκε από το πρωτότυπο στις Δεκεμβρίου 19, 2015. Ανακτήθηκε στις Δεκεμβρίου 16, 2015.
32. ↑  «Julian de Guzman named second captain in club history». ottawafuryfc.com. Αρχειοθετήθηκε από το πρωτότυπο στις Μαρτίου 10, 2016. Ανακτήθηκε στις Μαρτίου 9, 2016.
33. ↑  «Appearances for Canada National Team». RSSSF. Ανακτήθηκε στις Απριλίου 15, 2011.
34. ↑  (Αγγλικά) Τζούλιαν ντε Γκουζμάν – Επιδόσεις στις διοργανώσεις της FIFA
35. ↑  «De Guzman claims MVP honours». *Globe and Mail*. Canada. Ανακτήθηκε στις Ιουνίου 25, 2007.
36. ↑  «Canada draw Ecuador». *Sportsnet.ca* (Rogers Sportsnet). Ιουνίου 1, 2011. Αρχειοθετήθηκε από το πρωτότυπο στις 2011-06-05.. Ανακτήθηκε στις Ιουνίου 1, 2011.
37. ↑  «De Guzman at fifty caps and counting». *rednation.ca* (Red Nation). October 11, 2011.. Ανακτήθηκε στις Δεκεμβρίου 7, 2011.
38. ↑  «Canada vs El Salvador – 2015-11-17». *canadasoccer.com* (Canada Soccer). Νοεμβρίου 17, 2015.. Ανακτήθηκε στις Μαρτίου 5, 2016.
39. ↑  «Head Coach Paul Dalglish resigns from Ottawa Fury FC; Julian de Guzman named interim Head Coach». *ottawafuryfc.com*. Ottawa Fury FC. Αρχειοθετήθηκε από το πρωτότυπο στις 11 Νοεμβρίου 2019. Ανακτήθηκε στις Αυγούστου 15, 2017.
40. ↑  «Julian de Guzman appointed Fury FC General Manager; Nikola Popovic named Head Coach». Ottawa Fury FC. Αρχειοθετήθηκε από το πρωτότυπο στις 11 Νοεμβρίου 2019. Ανακτήθηκε στις Ιουνίου 29, 2018.
41. ↑  Baines, Tim (Νοεμβρίου 9, 2019). «OVER AND OUT: Sad day for soccer in Ottawa as Fury FC says goodbye». *Ottawa Sun*.
42. ↑  Pereira, Gene (Σεπτεμβρίου 23, 2020). «De Guzman ready to take command of 1812 Barrie soccer club». *Barrie Today*.
43. ↑  Simon, Chris (5 Οκτωβρίου 2020). «'It's a big honour': Canadian soccer great Julian de Guzman strikes ownership deal with 1812 FC Barrie». *Barrie Advance*.
44. ↑  «Official: Villarreal sign Mallorca's Jonathan de Guzman». Goal.com. Αυγούστου 31, 2011. Ανακτήθηκε στις Αυγούστου 31, 2011.
45. ↑  «De Guzman hat in Frankfurt unterschrieben». *kicker.de* (στα Γερμανικά). Ιουλίου 10, 2017. Ανακτήθηκε στις Μαρτίου 19, 2018.
46. ↑  «FIFA removes age limit on players switching nations». *Reuters*. Ιουνίου 3, 2009. Αρχειοθετήθηκε από το πρωτότυπο στις Αυγούστου 22, 2009.. Ανακτήθηκε στις October 5, 2009.

Εξωτερικοί σύνδεσμοι
--------------------

* Τζούλιαν ντε Γκουζμάν στην ιστοσελίδα National-Football-Teams.com
* Προφίλ στο Transfermarkt.com